**Tulevikuplaan nägemispuudega laste kaasamiseks**

UEFA Superkarikas – võimalus positiivseteks muutusteks

Alates UEFA Lastefondi loomisest 2015. aastal on organisatsioon omanud keskset rolli UEFA Superkarika kontseptsioon. Lastefond kannab endas sõnumeid, mis puudutavad integratsiooni, solidaarsust ja lootust.

Tänavu Tallinnas toimuval Superkarikal esitab koor, kuhu kuuluvad 7-15aastased poisid ja tüdrukud, enne avavilet Florence and the Machine’i laulu „You’ve got the love“. Noorte lauluhuviliste seas on nii tavalise nägemisega kui ka nägemispuudega lapsed. Koori moodustavad meelepuudega lastele mõeldud Tallinna Heleni Kooli lauluhuvilised ning Tallinna Poistekoori liikmed.

Real Madridi ja Atletico Madridi mängijate toetus näitab erivajadustega laste ühiskonda integreerimise olulisust ning kannab ka väärtuseid, mis rõhutavad vähem priviligeeritud laste võimalusi maailma eri paikades. Noortel avaneb võimalus kohtuda mõlema meeskonna mängijatega ning jagada oma jalgpalliarmastust.

„Esimest korda avaneb meie õpilastel võimalus osaleda nii suures projektis ning olen selle üle väga õnnelik,“ ütles Tallinna Heleni Kooli direktor Erki Korp. „Ühiskonna hoiak puudega inimeste suhtes on Eestis muutumas väga aeglases tempos. Selline üritus tõstab teadlikkust probleemide osas, mis puudutavad pimedaid lapsi. Inimesed hakkavad sel teemal arutlema, mis võib olla muutuste osas väga oluline.“

„UEFA Superkarikas on tähtis üritus UEFA Lastefondile, kui saame ühendada professionaalse jalgpalli kohalike lastega,“ ütles UEFA Lastefondi peasekretär Urs Kluser. „Jalgpall on kirglik mäng, mis ühendab rahvast. Sel ei ole vahet, kes või kust pärit ollakse – alati on võimalust olla osa jalgpallimaailmast.“

**Märkus:**

UEFA Lastefond on alustamas uute projektide taotlemisprotsessi **13. augustil**. Taotlejatel on üks kuu, et esitada oma avaldus. Vajalik informatsioon ja kriteeriumid avalikustatakse -<http://projets.uefafoundation.org/en/> leheküljel. Komitee teeb valiku enne 2018. aasta lõppu.

**Lisainfo:**

Kõrgresolutsiooniga videod ja pildid leiab siit: <https://uefafoundation.org/newsroom/>.

Jälgi ka UEFA Lastefondi tegemisi sotsiaalmeedias: [Twitter](https://twitter.com/UEFA_Foundation), [Facebook](https://www.facebook.com/uefafoundation/), [Instagram](https://www.instagram.com/uefa_foundation/?hl=fr), [YouTube](https://www.youtube.com/results?search_query=uefa+foundation).